Nokkuð hefur verið um að bílaumboðin hafi tilkynnt Neytendastofu um innkallanir bíla . Í síðustu viku bárust stofnuninni slíkar tilkynningar frá þremur bílaumboðum . Toyota á Íslandi sagðist þurfa innkalla eina Lexus bifreið af árgerð 2018 þar sem möguleiki væri á að hjólbarðar séu ekki fullnægjandi . Við innköllun er skipt um hjólbarða . BL sagðist þurfa innkalla Subaru Legacy og Outback bifreiðar af árgerðunum 2018 . Um er að ræða 37 bifreiðar . Ástæða innköllunarinnar er möguleg forritunarvilla í bensínmæli og hugbúnaði í mælaborði . Loks sagðist bílaumboðið Askja þurfa innkalla Mercedes-Benz Actros vörubifreiðar af gerðunum 963 og 964 . Um er að ræða 13 vörubifreiðar . Ástæða innköllunarinnar er að möguleiki er að vindhlíf framan á bifreiðinni losni af . Við innköllun eru skipt um vindhlífar . Í lok febrúar þurfti svo Brimborg að innkalla Ford bifreiðar af árgerðunum 2016 til 2018 . Um var að ræða 155 bifreiðar af gerðunum Kuga , Focus , C-MAX , S-MAX , Mondeo , Galacy og Transit Connect . Ástæða innköllunarinnar var að nauðsynlegt væri að uppfæra hugbúnað beinskiptra bensínbifreiða með ecoboostvélar til að koma i veg fyrir að sprungur geti myndast í kúplingspressu .